CELEX: C2007/155/34
Language: sl
Date: 2007-07-07 00:00:00
Title: Zadeva C-250/07: Tožba, vložena 24. maja 2007 – Komisija Evropskih skupnosti proti Helenski republiki

7.7.2007   
            
            
               SL
            
            
               Uradni list Evropske unije
            
            
               C 155/17
            
         Tožba, vložena 24. maja 2007 – Komisija Evropskih skupnosti proti Helenski republiki
   (Zadeva C-250/07)
   (2007/C 155/34)
   Jezik postopka: grščina
   Stranki
   
      Tožeča stranka: Komisija Evropskih skupnosti (zastopnika: M. Patakià in D. Kukovec)
   
      Tožena stranka: Helenska republika
   Predlogi tožeče stranke:
   
               —
            
            
               Ugotovi naj se, da Helenska republika s tem, da ni predhodno objavila javnega razpisa in da je neupravičeno zamudila z odgovorom na zahtevo pritožnika za pojasnila v zvezi z razlogi za zavrnitev njegove ponudbe, ni izpolnila obveznosti objave javnega razpisa pred izvedbo postopka oddaje ponudb, ki ji je naložena s členom 20(2) Direktive Sveta 93/38/EGS z dne 14. junija 1993 o usklajevanju postopkov naročanja naročnikov v vodnem, energetskem, transportnem in telekomunikacijskem sektorju (1), ter obveznosti iz člena 41(4) Direktive 93/38/EGS, kot izhajata iz sodne prakse Sodišča Evropskih skupnosti;
            
         
               —
            
            
               Helenski republiki naj se naloži plačilo stroškov.
            
         Tožbeni razlogi in bistvene trditve
   Na Komisijo je prispela prijava v zvezi z nepravilnostmi v javnem razpisu, ki ga je objavilo Dimosia Epicheirisi Ilektrismou (Javno podjetje za električno energijo; v nadaljevanju: „DEI“) za preučitev, dobavo, prevoz, namestitev in zagon dveh enot za proizvodnjo električne energije za termoelektrarno Atherinolakko na Kreti.
   Komisija meni, da DEI ni objavilo javnega razpisa, s čimer je kršilo člen 20(2)(a) Direktive 93/38/EGS, ki ob izpolnitvi določenih pogojev določa izjeme od te zahteve, ki jih je treba ozko razlagati. Komisija zlasti trdi, da naj bi DEI pri utemeljitvi uporabe izjeme, določene z navedeno določbo, narobe razlagalo pogoj „neprimernih ponudb“ in „bistvenih sprememb prvotnih pogojev“.
   Komisija poleg tega meni, da se v obravnavanem primeru ni mogoče sklicevati na razloge prevladujoče in izjemne nujnosti ali nepredvidljive dogodke, kot so določeni v členu 20(2)(d), ker jih DEI ni dokazalo.
   Končno, glede na sodno prakso Sodišča, Komisija meni, da je pri utemeljitvi zavrnitve ponudbe prijavitelja prišlo do precejšnje zamude, s čimer je bil kršen člen 41(4) Direktive 93/38/EGS.
   Zato Komisija meni, da Helenska republika ni izpolnila obveznosti iz členov 20(2) in 41(4) Direktive 93/38/EGS.
   
      (1)  UL L 199, 9.8.1993, str. 84.